Na temelju članka 9a. Zakona o financiranju javnih potreba u kulturi („Narodne novine“, broj 47/90, 27/93 i 38/09) i članak 32. Statuta Općine Biskupija („Službeni vjesnik Šibensko-kninske županije“, broj 9/09, 4/11, 8/12, 4/13, 2/18 i 5/19), Općinsko vijeće općine Biskupija, na 35. sjednici, od dana 14.prosinca 2020. godine, donosi

**I. IZMJENE I DOPUNE P R O G R A M A**

**javnih potreba u kulturi Općine Biskupija**

**za 2020. godinu**

Program javnih potreba u kulturi Općine Biskupija za 2020. godinu („Službeni vjesnik Šibensko-kninske županije“, br. 17/19 ) mijenja se i glasi:

„1. Ovim Programom utvrđuju se javne potrebe u kulturi Općine Biskupija u 2020. godini i sredstva za financiranje tih potreba koja se osiguravaju u Proračunu Općine Biskupija za 2020. godinu u ukupnoj visini od 961.000,00 kn.

Programom javnih potreba u kulturi obuhvaćaju se svi oblici poticanja i promicanja kulturnih djelatnosti koje pridonose razvitku i unapređenju kulturnog života Općine Biskupija.

2. Javne potrebe u kulturi za koje se sredstva osiguravaju iz Proračuna Općine Biskupija u 2020. godini, su:

- investicijsko održavanje objekata kulturne baštine,

- programi udruga u kulturi i drugih organizacija od interesa za općinu Biskupija,

- kulturne akcije i manifestacije,

- adaptacija i potrebni zahvati na objektima kulture.

3. Slijedom utvrđenih javnih potreba u kulturi iz Proračuna Općine Biskupija financirati će se:

- zaštita i očuvanje kulturnih dobara………………....……......41.000,00 kn

- djelatnost kulturno umjetničkih društava…………….…… .. 3.000,00 kn

* pomoć vjerskim ustanovama…………………………..….. ..48.000,00 kn
* kulturne akcije i manifestacije………………………..…….. 1.000,00 kn
* adaptacija i potrebni zahvati na objektima kulture…… ..…868.000,00 kn

4. Ukoliko se proračunski prihodi ne ostvaruju u planiranim iznosima, izdaci za kulturnu djelatnost izvršavati će se u visini ostvarenih prihoda.

5. Detaljni plan i raspored korištenja sredstava po pojedinim korisnicima utvrditi će svojom odlukom općinski načelnik.

6. Ovaj Program stupa na snagu osmog dana od dana objave u „Službenom vjesniku Šibensko-kninske Županije“, a primjenjuje se od 01. siječnja 2020. godine.“

KLASA: 612-01/20-01/4

URBROJ: 2182/17-01-20-01

Orlić, 14. prosinca 2020. god.

**OPĆINSKO VIJEĆE**

**OPĆINE BISKUPIJA**

Predsjednik:

Damjan Berić, v.r.